
Esselamu alejkum šejh.


Zanima me nešto u vezi pronađene stvari. Naime, prije mnogo godina pronađen je lančić na jednom parkingu u Sloveniji i kroz godinu dana nije oglašavano. Da li je tu stvar dozvoljeno prodati? Allah te nagradio svakim dobrom.


* 
* 
* 
* 
* 
* 
* 

 
PRODAJA PRONAĐENOG LANČIĆA

Alejkumusselam.


Ko pronađe izgubljenu stvar dozvoljeno mu je uzeti je bez da je koristi, a da je dužan da obznanjuje punu godinu dana da je pronašao izgubljenu stvar. Obznanjivanje treba vršiti na mjestima kao što su: ulaz džamije (došlo je u vjerodostonom hadisu da nije dozvoljeno unutar džamije), na mjestima gdje se ljudi okupljaju, ili u današnje vrijeme putem oglasa na radiju ili u novinama i sl. Pa ako se u tom roku pojavi njegov vlasnik i dokaže sa preciznim opisom ili slično da je on njegov vlasnik dat će mu izgubljeni predmet.


U protivnom, ako se vlasnik ne pojavi ni za godinu dana ili pojavi ali ne potvrdi da je on vlasnik, dozvoljeno je da ga upotrijebi.


Na ovo ukazuju vjerodostojni hadisi, poput hadisa muttefekun alejhi u kojem je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallahu alejhi ve sellem, na pitanje o pronađenom predmetu rekao: “Pregledaj torbu (kesu) i ono čime je vezana, zatim obznanjuj godinu dana šta si našao, pa ga, ukoliko se pojavi, daj njegovom vlasniku, a u protivnom radi sa njim šta hoćeš”.


Prema tome, ta osoba nije ispravno postupila. Sada nakon što sazna za ovaj ***[propis](https://pitajucene.com/search/Propis/questions/ "Pretraži pitanja o propisima")*** neka postupi kako je gore rečeno.


Ve billahi tevfik.


Na pitanje odgovorio dr. ***[Zijad Ljakić](https://pitajucene.com/search/Zijad+Ljaki%C4%87/answers/ "Pretraži odgovore od dr. Zijad Ljakić")*** – zijad-ljakic.com


